KUUENDA KOOSSEISU
MÄÄRUS
Haapsalu,			27. november 2009 nr 
									EELNÕU

Haapsalu linna 2009. aasta teise lisaeelarve 
vastuvõtmine ja Haapsalu linna eelarve muutmine

Määrus kehtestatakse valla ja linnaeelarve seaduse § 12 lg 1, § 23, § 24 lg 1 ja 2, § 25, kohaliku omavalitsuse korralduse seaduse § 22 lg 1 p 1, § 38 lg 3 ja § 39, Haapsalu põhimääruse § 12 lg 1 p 1, § 46, Haapsalu Linnavolikogu 27.06.2003 määrusega nr 17 kinnitatud “Eelarve koostamise, muutmise ja täiendamise korra” p 5 alusel ning tulenevalt linnavalitsuse ettepanekust.

§ 1. Võtta vastu Haapsalu linna 2009. aasta teine lisaeelarve, tulud summas 1 276 342,00 krooni; kulud summas  467 642,00 krooni ja finantseerimistehingud summas (-808 700,00 krooni)

§ 2. Muuta Haapsalu Linnavolikogu 30.01.2009 määrusega nr 74 kinnitatud Haapsalu linna 2009. aasta eelarve vastavalt lisadele 1 , 2 ja 3.

§ 3. Määrus jõustub kolmandal päeval pärast avalikustamist linnavolikogu kantseleis.

Jaanus Karilaid
Volikogu esimees

SELETUSKIRI
Eelnõule „Haapsalu linna 2009. aasta teise lisaeelarve vastuvõtmine ja Haapsalu linna eelarve muutmine“

Haapsalu Linnavalitsuse poolt on koostatud linna 2009. aasta teise lisaeelarve projekt. Eelnõu kohaselt suurenevad linna eelarve tulud summas 1 276 342,00 krooni; kulud summas  467 642,00 krooni. 808 700,00 krooni jääb kasutamata ja selle võrra suurendatakse vaba kassajääki. 

Tulud (Lisa 1)
Füüsilise isiku tulumaks- Haapsalu linna 1. lisaeelarvega vähendati tulumaksu prognoosi võrreldes kinnitatud eelarvega  6 milj. krooni võrra, so. 90 miljonilt kroonilt 84 miljonile kroonile. 10 kuu tulumaksu laekumiste põhjal tehtud arvestustest tulenevalt kujuneb 2009 aasta tulumaksu laekumiseks ca 82,1 milj. krooni. Sellest tulenevalt vähendatakse 2. lisaeelarvega tulumaksu prognoosi veel 1,9 milj. krooni võrra.
Maamaks- Maamaksu 9 kuu tegelik laekumine näitab, et esialgselt planeeritud 3 500 000 krooni asemel laekub ca 3 450 000 krooni. Alalaekumine on tingitud maamaksu võlglaste arvu suurenemisest. Lisaeelarvega tehakse ettepanek vähendada maamaksu laekumiste prognoosi 50 000 krooni võrra.
Sihtotstarbelised toetused majandus- ja kommunikatsiooniministeeriumilt- 1. lisaeelarvega kinnitatud toetuseks teede ja tänavate remondiks oli 1 127 00 krooni. Tegelikuks ministeeriumi poolseks eraldiseks osutus 1 114 700 krooni. Eelnimetatud tulude vähendamise ettepanekuks lisaeelarve eelnõus on 12 300 krooni.
Mittesihtotstarbelised toetused
Omavalitsuste tulubaasi stabiliseerimise toetust eraldatakse Haapsalu linnale 2009. aastal 2 840 000 krooni. Vabariigi Valitsus (VV) jagab tulubaasi stabiliseerimise toetust kohalikele omavalitsustele, kes kaotasid riigi poolsete tulude vähendamise ja tulumaksulaekumiste vähenemisega kokku üle 16,7% tulubaasist võrreldes 2008 aastaga. Arvestuste kohaselt oli Haapsalu linna tulubaasi langus 19,3% . 
Toimetulekutoetuse täiendavaid vahendeid eraldatakse VV poolt 2009 aastal kokku 740 223 krooni. Eelmiste aastate (2007-2008) jäägina oli linnavalitsusel käesolevaks aastaks kasutada toimetuleku vahendeid summas 2 388 306 krooni.
VV 27.08.2009 määrusega vähendati eraldisi hariduse personalikuludeks 341 581 krooni võrra. 
 Tegemist on õpetajatele kehtestatud uute palgamääradega, mis hakkasid kehtima alates 01.09.2009.

Kulud (Lisa2)
Valitsussektori võla teenindamine- Haapsalu linna laenud on seotud 6 kuu Euriboriga. 2009. aasta eelarve koostamisel arvestati keskmiseks intressimääraks 2-3,2%. Kuna 6 kuu Euribor on langenud, võimaldab see kokku hoida intressikulu ca 75 000 krooni. Samuti ei ole olnud vajadust võtta laenu Europrojektide sildfinantseerimiseks, milleks oli eelarves planeeritud vahendeid summas 150 000 krooni. 
Heitveekäitluse kuludes on kavas suurendada sademevee trasside hooldamisega seotud kulusid. 
Täiendavat puhastamist vajavad Kiltsi tee ja Pargi tn. sajuvee kraavid summas 40 000 krooni.
Haljastuse majandamiskuludele on täiendavalt lisatud 30 000 krooni puulehtede koristuseks. Ühe nädala jooksul korjatakse kokku elanike poolt prügikottidesse kogutud puulehed.
Tänavavalgustuse investeeringu kulusid on lisaeelarvega planeeritud lisada 224 000 krooni. Tegemist on Tallinna mnt. kõnniteede rajamisega seotud uue valgustuse ehitusega ja Vanale kalmistule rajatud pargivalgustusega.
Hariduse personalikulusid on vähendatud, vastavalt eelnõu Lisas 2 toodud määradele, kõikides Haapsalu üldhariduskoolides.  Tegemist on uute palgamäärade rakendumisega alates käesoleva aasta 1. septembrist.
Riiklikuks toimetulekutoetuseks ei olnud VV poolt 2009 aastaks toetusi ette nähtud. Arvestati linna 2007-2008 aastatel tekkinud jäägi kasutamisega. Seoses olukorra halvenemisega ja järsult suurenenud vajadusega toetuste maksmiseks eraldati riigi poolt VV määruse alusel täiendavalt 740 223 krooni. 

Finantseerimistehingud (Lisa 3)

Finantseerimistehingutes on arvestatud vaba kassajäägi suurenemisega summas 808 700 krooni, mis kasutatakse järgmise, 2010 aasta eelarve kulude katteks.

Linnavalitsus teeb ettepaneku eelnõu määrusena vastu võtta.

Urmas Sukles
Linnapea